Šons Penns

Šons Džastins Penns (; dzimis ) ir amerikāņu aktieris, scenārists, režisors, producents, kā arī politiskais un sabiedriskais aktīvists.

Aktieris piecas reizes nominēts Amerikas Kinoakadēmijas balvai kā labākais aktieris galvenajā lomā par lomām filmās "Mironis nāk" (1995), "Salds un nekrietns" (Sweet and Lowdown, 1999), "Es esmu Sems" (2001), "Noslēpumu upe" (2003) un "Milks" (2008). Par pēdējām divām filmām Penns šo balvu saņēma. Par lomu filmā "Noslēpumu upe" ir saņēmis arī Zelta globusa balvu, bet par filmu "Milks" — arī BAFTA kino balvu un Ekrāna aktieru ģildes balvu.

 Biogrāfija 
Šons Penns dzimis 1960. gadā Santamonikā, Losandželosas apgabalā. Viņa tēvs Leo Penns bija kinorežisors, bet māte Ailīna Raiena — aktrise.

Pusaudža vecumā Šons pirmo reizi tēloja epizodisku lomu 1974. gadā TV seriāla Little House on the Prairie divās sērijās, kuras režisēja viņa tēvs Leo Penns. Kā kinoaktieris Šons Penns debitēja 1981. gadā ar lomu filmā Taps. Kļuva atpazīstams ar lomu filmās Fast Times at Ridgemont High (1982) un Bad Boys (1983). Vēlāk guva plašu ievērību ar lomu drāmā "Mironis nāk" (1995), par kuru pirmo reizi saņēma nomināciju Amerikas Kinoakadēmijas balvai, kā arī ieguva labākā aktiera balvu "Sudraba lācis" Berlīnes Starptautiskajā kinofestivālā. Par lomu filmā "Viņa ir tik jauka" (She's So Lovely, 1997) ieguva balvu Kannu kinofestivālā kā labākais aktieris.

Tēlojis lomas arī tādās filmās, kā "Karlito ceļš" (Carlito's Way, 1993), "Spēle" (1997), "Šaurā, sārtā līnija" (1998), "Salds un nekrietns" (Sweet and Lowdown, 1999), Up at the Villa (2000), "21 grams" (2003), "Ričarda Niksona slepkavība" (2004), "Tulks" (2005), "Visi karaļa vīri" (All the King's Men, 2006), "Spēle bez noteikumiem" (Fair Game, 2010), "Dzīvības koks" (2011), "Gangsteru mednieki" (2013), "Voltera Mitija slepenā dzīve" (2013), "Šāvējs" (The Gunman, 2015), "Prāta trauslā robeža" (2019).

Penns darbojies arī kā producents, scenārists un kinorežisors. Starp viņa režisētajām filmām ir tādas filmas kā The Indian Runner (1991), The Crossing Guard (1995), "Solījums" (The Pledge, 2001), "Savvaļā" (2007).

 Filmogrāfija 
GadsNosaukumsPiezīmes1981"Ķeza" (Taps)1982The Beaver Kid 2īsfilmaFast Times at Ridgemont High1983Bad Boys"Bīstamais bizness" (Risky Business)epizodiska loma; titros nav minētsSummerspell1984CrackersRacing with the Moon1985The Falcon and the Snowman1986At Close Range"Šanhajas pārsteigums" (Shanghai Surprise)1988ColorsJudgment in Berlin1989Casualties of WarWe're No Angels1990State of GraceCool Bluetitros nav minēts1992Cruise Controlīsfilma1993"Karlito ceļš" (Carlito's Way)1995"Mironis nāk" (Dead Man Walking)1997Loved"Viņa ir tik jauka" (She's So Lovely)"Strupceļš" (U Turn)"Spēle" (The Game)Hugo Pool1998Hurlyburly"Šaurā, sārtā līnija" (The Thin Red Line)1999"Būt par Džonu Malkoviču" (Being John Malkovich)epizodiska loma; titros nav minēts"Salds un nekrietns" (Sweet and Lowdown)2000Up at the Villa"Pirms iestājas nakts" (Before Night Falls)The Weight of Water2001"Es esmu Sems" (I Am Sam)2003Pauly Shore Is Deadepizodiska lomaIt's All About Love"Noslēpumu upe" (Mystic River)"21 grams" (21 Grams)2004"Ričarda Niksona slepkavība" (The Assassination of Richard Nixon)2005"Tulks" (The Interpreter)2006"Visi karaļa vīri" (All the King's Men)2007"Persepolisa" (Persepolis)balss2008"Kas tikko notika" (What Just Happened)"Tropu negaiss" (Tropic Thunder)epizodiska loma"Milks" (Milk)2009"Robežas" (Crossing Over)ainas dzēstas2010"Spēle bez noteikumiem" (Fair Game)2011"Dzīvības koks" (The Tree of Life)"Šī varētu būt īstā vieta" (This Must Be the Place)2012Americansīsfilma2013"Gangsteru mednieki" (Gangster Squad)"Voltera Mitija slepenā dzīve" (The Secret Life of Walter Mitty)2015"Šāvējs" (The Gunman)2016"Dusmīgie putni. Filma" (The Angry Birds Movie)balssSound of Sunīsfilma2017Get the Weed2019"Prāta trauslā robeža" (The Professor and the Madman)2021Flag Day"Lakricas pica" (Licorice Pizza)2023Black FliesDaddioGonzo Girl2025Animals in War"Cīņa pēc cīņas" (One Battle After Another)

 Ārējās saites 

Kategorija:1960. gadā dzimušie
Kategorija:Kalifornijā dzimušie
Kategorija:Amerikāņu kinoaktieri
Kategorija:Amerikāņu kinorežisori
Kategorija:ASV kinoproducenti
Kategorija:ASV scenāristi
Kategorija:Kinoakadēmijas balvas ieguvēji aktieri
Kategorija:Zelta globusa balvas ieguvēji
Kategorija:BAFTA kino balvas ieguvēji (cilvēki)
Kategorija:Ar ordeni "Par nopelniem" apbalvotie (Ukraina)